Snæfellskonur voru rétt í þessu að vinna Grindavíkurstúlkur og tryggja sér 3 : 1 sigur í einvíginu . Fjórði leikurinn í undanúrslitum í úrslitakeppni Dominodeildarinnar fór fram í Grindavík í kvöld og sigruðu Snæfellskonur af öryggi 71 : 56 . Þar með er ljóst að Snæfellskonur mæta Keflvíkingum í úrslitaeinvígi deildarinnar um Íslandsmeistaratitilinn en þar hefur Snæfell titil að verja . Fyrsti leikur liðanna fer fram í Stykkishólmi nk. miðvikudagskvöld . Jafnfræði var með liðunum í fyrsta leikhluta en Snæfellskonur náðu góðri forustu í öðrum leikhluta og voru yfir á hálfleik 34 : 23 . Gestirnir úr Hólminum komu ákveðnir til seinni hálfleiks og gáfu ekkert eftir . Munurinn var ellefu stig í stöðunni 53 : 42 fyrir lokafjórðunginn og Snæfellskonur sigldu öruggum sigri í höfn og fögnuðu ákaft með fjölmörgum stuðningsmönnum sínum að leik loknum . Kristen McCarthy var atkvæðamest hjá Snæfelli með 25 stig og 11 fráköst . Hildur Sigurðardóttir kom næst með 12 stig og 12 fráköst , Gunnhildur Gunnarsdóttir skoraði 11 stig , Hugrún Eva Valdimarsdóttir 8 , Berglind Gunnarsdóttir 6 , María Björnsdóttir 4 , Helga Hjördís Björgvinsdóttir 3 og Anna Soffía Lárusdóttir 2 .